Ilmoitus henkilöille, joihin sovelletaan Etelä-Sudanin tilanteen johdosta määrättävistä rajoittavista toimenpiteistä annetuissa neuvoston päätöksessä (YUTP) 2015/740, sellaisena kuin se on muutettuna neuvoston päätöksellä (YUTP) 2018/1125, ja neuvoston asetuksessa (EU) 2015/735, sellaisena kuin se on pantu täytäntöön neuvoston täytäntöönpanoasetuksella (EU) 2018/1115, säädettyjä rajoittavia toimenpiteitä

(2018/C 284/04)

Seuraava ilmoitus annetaan tiedoksi henkilöille, jotka mainitaan Etelä-Sudanin tilanteen johdosta määrättävistä rajoittavista toimenpiteistä annetun neuvoston päätöksen (YUTP) 2015/740 (1), sellaisena kuin se on muutettuna päätöksellä (YUTP) 2018/1125 (2), liitteessä I sekä Etelä-Sudanin tilanteen johdosta määrättävistä rajoittavista toimenpiteistä annetun neuvoston asetuksen (EU) N:o 2015/735 (3), sellaisena kuin se on muutettuna neuvoston täytäntöönpanoasetuksella (EU) 2018/1115 (4), liitteessä I.

Yhdistyneiden kansakuntien (YK) turvallisuusneuvosto on päättänyt lisätä kyseiset henkilöt luetteloon henkilöistä ja yhteisöistä, joihin kohdistetaan päätöslauselman 2206 (2015) 9 ja 12 kohdassa määrättyjä toimenpiteitä.

Asianomaiset henkilöt voivat milloin tahansa esittää päätöslauselman 2206 (2015) 16 kohdan nojalla perustetulle YK:n komitealle pyynnön, että päätöksiä sisällyttää heidät YK:n luetteloon harkittaisiin uudelleen. Pyynnön tueksi on liitettävä asianmukaiset asiakirjat. Pyyntö tulee lähettää seuraavaan osoitteeseen:

Focal Point for De-listing Security Council Subsidiary Organs Branch Room DC2 2034 UNITED NATIONS New York, N.Y. 10017 UNITED STATES OF AMERICA P. +1 9173679448 Faksi: +1 2129631300 Sähköposti: delisting@un.org

Lisätietoja: https://www.un.org/sc/suborg/en/sanctions/2206

YK:n päätöksen lisäksi Euroopan unionin neuvosto on päättänyt, että YK:n nimeämät henkilöt olisi sisällytettävä luetteloon henkilöistä ja yhteisöistä, joihin kohdistetaan päätöksessä (YUTP) 2015/740, sellaisena kuin se on muutettuna päätöksellä (YUTP) 2018/1125, ja asetuksessa (EU) N:o 2015/735, sellaisena kuin se on pantu täytäntöön täytäntöönpanoasetuksella (EU) 2018/1115, säädettyjä rajoittavia toimenpiteitä. Asianomaisten henkilöiden luetteloon merkitsemisen perusteet esitetään päätöksen liitteessä I ja asetuksen liitteessä I.

Asianomaisia henkilöitä pyydetään kiinnittämään huomiota siihen, että he voivat hakea asetuksen (EU) 2015/735 liitteessä III mainituilla verkkosivuilla ilmoitetuilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 6 artikla).

Asianomaiset henkilöt voivat esittää neuvostolle pyynnön, että neuvosto harkitsisi uudelleen päätöstään sisällyttää heidät edellä mainittuihin luetteloihin. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Council of the European Union General Secretariat DG RELEX 1C Rue de la Loi/Wetstraat 175 1048 Bruxelles/Brussel BELGIQUE/BELGIË Sähköposti: sanctions@consilium.europa.eu

Asianomaisia henkilöitä pyydetään kiinnittämään huomiota myös siihen, että neuvoston päätökseen voi hakea muutosta Euroopan unionin yleiseltä tuomioistuimelta Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 117, 8.5.2015, s. 52.

(2) EUVL L 204, 13.8.2018, s. 48.

(3) EUVL L 117, 8.5.2015, s. 13.

(4) EUVL L 204, 13.8.2018, s. 1.